Austin Rivers
Ostinas Džeimsas Riversas (angl. Austin James Rivers, g. 1992 m. rugpjūčio 1 d.) – JAV krepšininkas, žaidžiantis NBA lygoje besivaržančioje Minesotos „Timberwolves“ komandoje. 2012 m. NBA naujokų biržoje dešimtuoju šaukimu jį pasirinko Naujojo Orleano „Hornets“ komanda, kurioje jis žaidė tris sezonus, kol buvo išmainytas į Los Andželo „Clippers“. 2015 m. sausio 16 d. Riversas tapo pirmuoju žaidėju NBA istorijoje, žaidusiu pas savo tėvą, Doką Riversą, tuometinį „Clippers“ vyriausiąjį trenerį.